CELEX: 32017R1111
Language: fi
Date: 2017-06-22 00:00:00
Title: Komission täytäntöönpanoasetus (EU) 2017/1111, annettu 22 päivänä kesäkuuta 2017, seuraamuksia ja toimenpiteitä koskevien tietojen toimittamiseen liittyviä menettelyjä ja muotoja koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (ETA:n kannalta merkityksellinen teksti. )

23.6.2017   
               
               
                  FI
               
               
                  Euroopan unionin virallinen lehti
               
               
                  L 162/14
               
            KOMISSION TÄYTÄNTÖÖNPANOASETUS (EU) 2017/1111,
      annettu 22 päivänä kesäkuuta 2017,
      seuraamuksia ja toimenpiteitä koskevien tietojen toimittamiseen liittyviä menettelyjä ja muotoja koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 71 artiklan 7 kohdan,
      sekä katsoo seuraavaa:
      
                  (1)
               
               
                  On aiheellista vahvistaa yhteiset menettelyt ja lomakkeet, joita käyttäen toimivaltaiset viranomaiset toimittavat Euroopan arvopaperimarkkinaviranomaiselle, jäljempänä ’EAMV’, tiedot direktiivin 2014/65/EU 71 artiklassa tarkoitetuista seuraamuksista ja toimenpiteistä.
               
            
                  (2)
               
               
                  Viestinnän helpottamiseksi toimivaltaisten viranomaisten ja EAMV:n välillä sekä tietojen tarpeettoman viivästymisen tai toimittamisen epäonnistumisen välttämiseksi kunkin toimivaltaisen viranomaisen olisi nimettävä yhteyspiste, jonka nimenomaisena tehtävänä on tiedottaa seuraamuksista ja toimenpiteistä.
               
            
                  (3)
               
               
                  Sen varmistamiseksi, että EAMV tunnistaa ja rekisteröi asianmukaisesti kaikki vaaditut tiedot toimivaltaisten viranomaisten määräämistä seuraamuksista ja toimenpiteistä, toimivaltaisten viranomaisten olisi annettava yksityiskohtaiset ja yhdenmukaiset tiedot tätä tarkoitusta varten käytettävillä lomakkeilla.
               
            
                  (4)
               
               
                  Jotta EAMV:n direktiivin 2014/65/EU 71 artiklan mukaisesti julkistama, seuraamuksia ja toimenpiteitä koskeva vuosikertomus sisältäisi merkityksellisiä tietoja, toimivaltaisten viranomaisten olisi ilmoitettava tiedot lomakkeilla, joista käy selkeästi ilmi, mitä direktiivin 2014/65/EU säännöksiä, sellaisina kuin ne on siirretty osaksi niiden kansallista lainsäädäntöä, on rikottu.
               
            
                  (5)
               
               
                  Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä sekä asiaa koskevia direktiivin 2014/65/EU kansallisia täytäntöönpanosäännöksiä sovelletaan samasta päivämäärästä lähtien.
               
            
                  (6)
               
               
                  Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.
               
            
                  (7)
               
               
                  EAMV ei ole järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista eikä ole myöskään analysoinut vakiolomakkeiden ja menettelyjen käyttöön ottamisesta toimivaltaisille viranomaisille mahdollisesti aiheutuvia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden, kun otetaan huomioon, että standardit on tarkoitettu ainoastaan jäsenvaltioiden toimivaltaisille viranomaisille eikä markkinaosapuolille.
               
            
                  (8)
               
               
                  EAMV on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,
               
            ON HYVÄKSYNYT TÄMÄN ASETUKSEN:
      1 artikla
      Yhteyspisteet
      1.   Kunkin toimivaltaisen viranomaisen on nimettävä yksi yhteyspiste kaikkia kysymyksiä varten, jotka liittyvät 2–6 artiklan mukaiseen tiedon lähettämiseen.
      Toimivaltaisten viranomaisten on ilmoitettava Euroopan arvopaperimarkkinaviranomaiselle, jäljempänä ’EAMV’, 1 kohdan mukaisesti nimetyt yhteyspisteet.
      2.   EAMV:n on nimettävä yhteyspiste 1 kohdassa tarkoitettujen tietojen vastaanottamista varten.
      3.   EAMV:n on julkaistava 2 kohdassa tarkoitettu yhteyspiste verkkosivuillaan.
      2 artikla
      Ilmoitusmenettely ja -lomakkeet
      1.   Toimivaltaisten viranomaisten on toimitettava direktiivin 2014/65/EU 71 artiklan 3 kohdan toisessa alakohdassa ja 71 artiklan 5 kohdassa tarkoitetut tiedot EAMV:lle käyttäen EAMV:n kyseisten tietojen vastaanottamisen, tallentamisen ja julkaisemisen hallinnointia varten luoman tietotekniikkajärjestelmän rajapintoja.
      2.   Edellä 1 kohdassa tarkoitetut tiedot on toimitettava EAMV:lle tämän asetuksen liitteessä I vahvistetussa muodossa laaditulla ilmoitusasiakirjalla.
      3 artikla
      Ilmoitusten mitätöiminen ja päivittäminen
      1.   Jos toimivaltainen viranomainen haluaa mitätöidä EAMV:lle aiemmin 2 artiklan mukaisesti toimittamansa ilmoitusasiakirjan, sen on peruutettava olemassa oleva ilmoitus ja lähetettävä uusi.
      2.   Jos toimivaltainen viranomainen haluaa päivittää EAMV:lle aiemmin 2 artiklan mukaisesti toimittamaansa ilmoitusasiakirjaa, sen on toimitettava asiakirja uudelleen uusilla tiedoilla päivitettynä.
      4 artikla
      Aikataulu
      1.   Toimivaltaisten viranomaisten on ilmoitettava EAMV:lle määrätystä mutta ei julkistetusta hallinnollisesta seuraamuksesta, myös siihen liittyvästä muutoksenhausta ja sen lopputuloksesta, lähettämällä ilmoitusasiakirja viimeistään 10 työpäivän kuluessa seuraamuksen julkistamatta jättämistä koskevan päätöksen tekemisestä.
      2.   Toimivaltaisten viranomaisten on ilmoitettava EAMV:lle kaikki tiedot, myös lopullinen tuomio, jotka liittyvät rikosoikeudelliseen seuraamukseen, lähettämällä ilmoitus viimeistään 10 työpäivän kuluessa tiedon saamisesta.
      5 artikla
      Seuraamuksia ja toimenpiteitä koskevien yhdistettyjen tietojen ilmoittaminen vuosittain
      Toimivaltaisten viranomaisten on toimitettava EAMV:lle direktiivin 2014/65/EU 71 artiklan 4 kohdan ensimmäisessä alakohdassa tarkoitetut tiedot täyttämällä tämän asetuksen liitteessä II oleva lomake. Lomakkeen on sisällettävä tiedot kaikista toimivaltaisen viranomaisen määräämistä direktiivin 2014/65/EU 71 artiklassa tarkoitetuista seuraamuksista ja toimenpiteistä edellisen kalenterivuoden aikana.
      Ensimmäisessä alakohdassa tarkoitettu lomake täytetään sähköisesti ja lähetetään EAMV:lle sähköpostitse viimeistään kunkin vuoden 31 päivänä maaliskuuta.
      6 artikla
      Rikosoikeudellisia tutkimuksia ja seuraamuksia koskevien yhdistettyjen ja anonymisoitujen tietojen ilmoittaminen vuosittain
      Jos jäsenvaltiot ovat direktiivin 2014/65/EU 70 artiklan mukaisesti määränneet rikosoikeudellisia seuraamuksia ja toimenpiteitä mainitussa artiklassa tarkoitetuista rikkomisista, toimivaltaisten viranomaisten on annettava EAMV:lle direktiivin 2014/65/EU 71 artiklan 4 kohdan toisessa alakohdassa tarkoitetut tiedot täyttämällä tämän asetuksen liitteessä III esitetty lomake. Lomakkeen on sisällettävä tiedot kaikista toimivaltaisen viranomaisen edellisen kalenterivuoden aikana direktiivin 2014/65/EU 71 artiklan 4 kohdan toisessa alakohdassa tarkoitettujen rikkomisten johdosta toteuttamista rikosoikeudellisista tutkimuksista ja määräämistä rikosoikeudellisista seuraamuksista.
      Ensimmäisessä alakohdassa tarkoitettu lomake täytetään sähköisesti ja lähetetään EAMV:lle sähköpostitse viimeistään kunkin vuoden 31 päivänä maaliskuuta.
      7 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 3 päivästä tammikuuta 2018.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 22 päivänä kesäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 173, 12.6.2014, s. 349.
      
         (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
         LIITE I
         
            Lomake direktiivin 2014/65/EU 71 artiklan 3 kohdan toisen alakohdan ja 71 artiklan 5 kohdan mukaista tietojen toimittamista varten
         
         Direktiivin 2014/65/EU 71 artiklan 3 kohdan toisessa alakohdassa ja 71 artiklan 5 kohdassa tarkoitetut tiedot:
         
                     Kenttä
                  
                  
                     Kuvaus
                  
                  
                     Tyyppi
                  
               
                     Seuraamuksen tunniste
                  
                  
                     Tunniste, jonka toimivaltainen viranomainen on antanut seuraamuksen tai toimenpiteen toimittamista varten.
                  
                  
                     Vapaaehtoinen
                  
               
                     Oikeudellinen kehys
                  
                  
                     Sen unionin säädöksen lyhenne, jonka nojalla seuraamus tai toimenpide on määrätty.
                  
                  
                     Pakollinen
                  
               
                     Jäsenvaltio
                  
                  
                     Sen jäsenvaltion lyhenne, jonka toimivaltainen viranomainen tiedottaa seuraamuksesta tai toimenpiteestä.
                  
                  
                     Pakollinen
                  
               
                     Yhteisön tunnus
                  
                  
                     Tunnistuskoodi, jolla yksilöidään yhteisö, jolle seuraamus tai toimenpide on määrätty.
                  
                  
                     Pakollinen (vain sijoituspalveluyrityksille määrätyt seuraamukset tai toimenpiteet)
                  
               
                     Seuraamuksen luonne
                  
                  
                     Tiedot siitä, onko kyseessä rikosoikeudellinen vai hallinnollinen seuraamus.
                  
                  
                     Pakollinen (vain seuraamukset)
                  
               
                     Viranomaistunniste
                  
                  
                     Sen viranomaisen tunnus, joka tiedottaa seuraamuksesta tai toimenpiteestä.
                  
                  
                     Pakollinen
                  
               
                     Yhteisön oikeudellinen kehys
                  
                  
                     Sen unionin säädöksen lyhenne, jota sovelletaan yhteisöön, jolle seuraamus tai toimenpide on määrätty.
                  
                  
                     Pakollinen
                  
               
                     Yhteisön täydellinen nimi
                  
                  
                     Sen yhteisön täydellinen nimi, jolle seuraamus tai toimenpide on määrätty.
                  
                  
                     Pakollinen (vain oikeushenkilöt)
                  
               
                     Henkilön täydellinen nimi
                  
                  
                     Sen luonnollisen henkilön täydellinen nimi, jolle seuraamus tai toimenpide on määrätty.
                  
                  
                     Pakollinen (vain luonnolliset henkilöt)
                  
               
                     Seuraamukset määrännyt toimivaltainen viranomainen
                  
                  
                     Sen toimivaltaisen viranomaisen lyhenne, joka on määrännyt seuraamuksen tai toimenpiteen.
                  
                  
                     Pakollinen
                  
               
                     Seuraamuksen/toimenpiteen sisältö
                  
                  
                     Seuraamuksen tai toimenpiteen teksti ja kaikki seuraamukseen tai toimenpiteeseen liittyvät olennaiset tiedot (mukaan lukien siihen liittyvä muutoksenhaku, sen lopputulos ja määrättyihin rikosoikeudellisiin seuraamuksiin liittyvät lopulliset tuomiot) – pääkielellä.
                  
                  
                     Pakollinen
                  
               
                     Seuraamuksen/toimenpiteen sisältö
                  
                  
                     Seuraamuksen tai toimenpiteen teksti ja kaikki seuraamukseen tai toimenpiteeseen liittyvät olennaiset tiedot (mukaa lukien siihen liittyvä muutoksenhaku, sen lopputulos ja määrättyihin rikosoikeudellisiin seuraamuksiin liittyvät lopulliset tuomiot) – muulla kielellä.
                  
                  
                     Vapaaehtoinen
                  
               
                     Päivämäärä
                  
                  
                     Päivämäärä, jona toimivaltainen viranomainen määräsi seuraamuksen tai toimenpiteen.
                  
                  
                     Pakollinen
                  
               
                     Päättymispäivä
                  
                  
                     Päivämäärä, jona toimenpiteen tai seuraamuksen voimassaolo päättyy.
                  
                  
                     Vapaaehtoinen
                  
               
                     Julkinen
                  
                  
                     Tieto siitä, onko toimivaltainen viranomainen julkistanut seuraamuksen tai toimenpiteen.
                  
                  
                     Pakollinen
                  
               
      
         LIITE II
         
            Lomake kaikkia toimivaltaisten viranomaisten määräämiä seuraamuksia ja toimenpiteitä koskevien yhdistettyjen tietojen toimittamista varten
         
         Teksti kuva
         
            Yhdistetyt tiedot kaikista seuraamuksista ja toimenpiteistä, jotka [toimivaltaisen viranomaisen nimi] on määrännyt vuonna [vuosi] …:n … artiklan mukaisesti
            LÄHETTÄJÄ:
            Jäsenvaltio:
            Toimivaltainen viranomainen:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            EAMV
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Arvoisa [lisätään asianomainen nimi]
            Direktiivin 2014/65/EU 71 artiklan 4 kohdan ensimmäisen alakohdan mukaisesti toimitamme Teille yhdistetyt tiedot kaikista seuraamuksista ja toimenpiteistä, jotka [toimivaltaisen viranomaisen nimi] on määrännyt vuonna [vuosi]:
         
         Teksti kuva
         
            (1) Määrä ilmoitetaan euroina tai kansallisena valuuttana. Jos ilmoitettu seuraamus koskee myös muiden säännösten kuin direktiivin 2014/65/EU tai asetuksen (EU) N:o 600/2014 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
            (2) Koska määrätyt seuraamukset/toimenpiteet voivat perustua useampaan kuin yhteen säännökseen, eri rivien summa (seuraamusten tai toimenpiteiden lukumäärä / sakkojen arvo) ei ehkä vastaa määrättyjen seuraamusten/toimenpiteiden kokonaismäärää tai sakkojen kokonaisarvoa.
            Kunnioittavasti
            [allekirjoitus]
            Rikkomisen kohteena olleet direktiivin 2014/65/EU artiklat, jotka on saatettu osaksi kansallista lainsäädäntöä, tai Euroopan parlamentin ja neuvoston asetuksen (EU) N:o 600/2014 (1) artiklat
            Määrättyjen seuraamusten/toimenpiteiden lukumäärä raportointikaudella
            Määrättyjen sakkomaksujen arvo raportointikaudella
            [artiklan numero, kohta, alakohta]
            [seuraamusten/toimenpiteiden lukumäärä]
            [sakkojen arvo (1)]
            Seuraamukset/toimenpiteet yhteensä
            [seuraamusten/toimenpiteiden lukumäärä yhteensä (2)]
            [sakkojen kokonaisarvo (1) (2)]
            (1) Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
         
      
      
         LIITE III
         
            Lomake anonymisoitujen ja yhdistettyjen tietojen ilmoittamiseksi kaikista suoritetuista rikosoikeudellisista tutkimuksista ja määrätyistä rikosoikeudellisista seuraamuksista
         
         Teksti kuva
         
            Anonymisoidut ja yhdistetyt tiedot kaikista vuonna [vuosi] …:n … artiklan mukaisesti suoritetuista rikosoikeudellisista tutkimuksista ja määrätyistä rikosoikeudellisista seuraamuksista
            LÄHETTÄJÄ:
            Jäsenvaltio:
            Toimivaltainen viranomainen:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            EAMV
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Arvoisa [lisätään asianomainen nimi]
            Direktiivin 2014/65/EU 71 artiklan 4 kohdan toisen alakohdan mukaisesti toimitamme Teille anonymisoidut ja yhdistetyt tiedot kaikista vuonna [vuosi] [jäsenvaltion nimi]:ssa suoritetuista rikosoikeudellisista tutkimuksista ja määrätyistä rikosoikeudellisista seuraamuksista.
            Rikosoikeudelliset tutkimukset:
            (1) Koska rikosoikeudelliset tutkimukset voivat perustua useampaan kuin yhteen säännökseen, eri rivien lukumäärien summa ei ehkä vastaa rikosoikeudellisten tutkimusten kokonaismäärää.
            Direktiivin 2014/65/EU artiklojen, jotka on saatettu osaksi kansallista lainsäädäntöä, tai asetuksen (EU) N:o 600/2014 artiklojen rikkomiset, joita on tutkittu
            Rikosoikeudellisten tutkimusten lukumäärä raportointikaudella
            [artiklan numero, kohta, alakohta]
            [rikosoikeudellisten tutkimusten lukumäärä]
            Rikosoikeudelliset tutkimukset yhteensä
            [rikosoikeudellisten tutkimusten kokonaismäärä (1)]
         
         Teksti kuva
         
            Määrätyt rikosoikeudelliset seuraamukset
            (2) Määrä ilmoitetaan euroina tai kansallisena valuuttana. Jos ilmoitettu rikosoikeudellinen seuraamus koskee myös muiden säännösten kuin direktiivin 2014/65/EU tai asetuksen (EU) N:o 600/2014 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
            (3) Koska määrätyt rikosoikeudelliset seuraamukset voivat perustua useampaan kuin yhteen säännökseen, eri rivien summa (rikosoikeudellisten seuraamusten lukumäärä / arvo) ei ehkä vastaa määrättyjen rikosoikeudellisten seuraamusten kokonaismäärää / sakkojen kokonaisarvoa.
            Kunnioittavasti
            [allekirjoitus]
            Rikkomisen kohteena olleet direktiivin 2014/65/EU artiklat, jotka on saatettu osaksi kansallista lainsäädäntöä, tai asetuksen (EU) N:o 600/2014 artiklat
            Rikosoikeudellisten seuraamusten lukumäärä raportointikaudella
            Määrättyjen rikosoikeudellisten sakkojen arvo raportointikaudella
            [artiklan numero, kohta, alakohta]
            [rikosoikeudellisten seuraamusten lukumäärä]
            [rikosoikeudellisten sakkojen arvo (2)]
            Rikosoikeudelliset seuraamukset yhteensä
            [rikosoikeudellisten seuraamusten kokonaismäärä (3)]
            [rikosoikeudellisten sakkojen kokonaisarvo (2) (3)]